《景德观枕流》
宋代·白玉蟾

寒泉泻破青山腹，青山不改寒泉绿。
幽人一心泉石心，倚溪著此数椽屋。
窗外飘喷万斛珠，枕边玲珑一片玉。
山涧金龙啸欲飞，涧底银蟾清可掬。
敲磬愁惊晓鹭眠，停经坐看昏鸦浴。
香浮茗雪滋肺腑，响入松涛震崖谷。
清净耳观绝弦琴，广长舌相无生曲。
客来坐此亦忘归，溪南溪北千竿竹。

作者简介：白玉蟾（1134～1229），南宋时人，祖籍福建闽清，生于海南琼州，内丹理论家。南宗的实际创立者，创始金丹派南宗，金丹派南五祖之一。生卒年待考，原名葛长庚，本姓葛，名长庚。字如晦，号琼琯，自称神霄散史，海南道人，琼山老人，武夷散人。幼聪慧，谙九经，能诗赋，长于书画，12岁时举童子科，作《织机》诗；才华横溢，著作甚丰。自幼从陈楠学丹法，嘉定五年（1212）八月秋，再遇陈楠于罗浮山，得授金丹火候诀并五雷大法。